Drugi podjetniški zajtrk - Prodajna komunikacija - zakaj je ključna za uspeh
2026-05-22 08:00 - 09:00 UTC
Spoštovani podjetniki, z veseljem vas vabimo na drugi podjetniški zajtrk, del nove serije jutranjih srečanj, namenjenih druženju, povezovanju in praktičnim podjetniškim temam, ki neposredno vplivajo na uspeh vašega poslovanja.

Drugo srečanje bo potekalo v petek, 22. maja 2026, ob 8. uri v prostorih VinaKras Sežana in bo trajalo eno uro.

Tema 2. zajtrka: Prodajna komunikacija – zakaj je ključna za uspeh

Prodaja se začne s komunikacijo. Z vprašanjem, poslušanjem, razumevanjem in jasnim prenosom vrednosti. Prav komunikacija je pogosto tisti del prodajnega procesa, ki odloča, ali bo stranka rekla »da« ali pa bo priložnost izgubljena.

Na srečanju boste izvedeli:

kako vzpostaviti zaupanje in voditi pogovor, ki odpira vrata
kako postavljati prava vprašanja in aktivno poslušati
kako jasno predstaviti vrednost svoje storitve ali izdelka
kako samozavestno obravnavati ugovore
kako prilagoditi komunikacijo različnim tipom strank
kako z dosledno komunikacijo graditi dolgoročne odnose in stabilno prodajo

Srečanje bo praktično, konkretno in usmerjeno v takojšnjo uporabo v vašem vsakdanu — z orodji in primeri, ki podjetnikom pomagajo izboljšati kakovost interakcij s strankami ter posledično doseči boljše prodajne rezultate.

Predavateljica: Petra Knez Bahor, specialistka za kontaktne centre in telefonsko prodajo, avtorica ter mednarodna predavateljica z dolgoletnimi izkušnjami svetovanja ekipam in posameznikom pri učinkovitem upravljanju komunikacije s strankami.

Zaradi lažje organizacije je obvezna predhodna potrditev udeležbe na klementina.krizman@ozs.si ali 031 354 367

Vljudno vabljeni!

Klementina Križman

Direktorica

Območna obrtno-podjetniška zbornica Sežana
